**Ministru kabineta rīkojuma projekta**

**“Grozījums Ministru kabineta 2020. gada 12. jūnija rīkojumā Nr. 316 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””** **sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2020. gada 12. jūnija rīkojumu Nr. 316 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojums Nr. 316) Zemkopības ministrijai tika piešķirti 125 085 *euro*, lai Pārtikas un veterinārais dienests (turpmāk – PVD) nodrošinātu pastiprinātu Ukrainas izcelsmes olu un olu produktu kontroli.Lēmums par pastiprinātu kontroli tika pieņemts, lai novērstu iespēju patērētājiem saslimt ar bīstamu pārtikas infekciju – salmonelozi, ņemot vērā palielināto importēto olu un olu produktu apjomu no Ukrainas un konstatētos *Salmonella spp.* piesārņojuma gadījumus. Ievērojot Ukrainas sniegtās garantijas veterināro zāļu atliekvielu pārraudzības plāna izpildē un Komisijas 2011. gada 16. marta Lēmuma 2011/163/ES, ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis, pielikumā doto trešo valstu sarakstu, kurā Ukraina ietverta kā valsts, kas izpilda ES prasības, kā arī riska analīzi, PVD ir jāizvērtē arī kokcidiostatisko līdzekļu un nitrozamīnu izmantošana Ukrainas izcelsmes olās un olu produktos, noņemot paraugus uz veterināro zāļu atliekvielām. No piešķirtajiem budžeta līdzekļiem bija plānots Pārtikas drošības, dzīvnieku veselības un vides zinātniskajā institūtā “BIOR” (turpmāk – BIOR) veikt 640 paraugu laboratoriskos izmeklējumus *Salmonella spp*. mikroorganismu (320 paraugiem) un veterināro zāļu atliekvielu (320 paraugiem) klātbūtnei olās un olu produktos. Patlaban ir noņemti 325 produktu paraugi (114 – uz *Salmonella spp*., 211 – uz dažādām atliekvielām) un kopā veikts 851 laboratoriskais izmeklējums (560 laboratoriskie izmeklējumi uz *Salmonella spp*. un 291 izmeklējums uz veterināro zāļu atliekvielām).Piešķirtais finansējums 125 085 EUR izlietots 41% apmērā, t.i., 51 741,60 EUR, t.sk.:1) no BIOR laboratoriskajiem izmeklējumiem piešķirtā finansējuma 105 165 EUR izlietoti 41 878,10 EUR;2) no PVD piešķirtā finansējuma paraugu noņemšanas nodrošināšanai un transportēšanai 19 920 EUR izlietoti 9863,50 EUR.Līdz šim veiktajos laboratoriskajos izmeklējumos tikai vienā gadījumā ir konstatēts normatīvajos aktos noteikto normu pārkāpums (konstatētas salmonellas olu produktā), tāpēc nebūtu lietderīgi turpināt tieši no Ukrainas ievesto olu un olu produktu pastiprinātu kontroli, tomēr, pamatojoties uz PVD uzraudzības un kontroles rezultātiem, nepieciešams pastiprināt kontroli visiem Latvijā ievestajiem putnkopības nozares produktiem.Īstenojot uzraudzības pasākumus 2020. gadā, PVD vairākkārt ir konstatējis salmonellu klātbūtni ievestajā putnu gaļā:1) *Salmonella enteritidis* – broileru ceturtdaļās (izcelsmes valsts – Polija), saldētā putnu gaļā (no Rumānijas), vistas gaļas šašlikā (no Polijas);2) *Salmonella Hadar* – tītaru gaļas kotlešu masā (no Polijas);3) *Salmonella typhimurium* – vistu šķiņķos (no Polijas). Savukārt Ātrās brīdināšanas sistēmā pārtikas un barības jomā (RASFF) šogad ievietoti 15 ziņojumi par putnu gaļā konstatētajām salmonellām (ziņoja citas valstis, gaļa izplatīta arī Latvijā) – 13 ziņojumi par Polijas izcelsmes putnu gaļu, viens ziņojums par Rumānijas izcelsmes putnu gaļu un viens ziņojums par Ungārijas izcelsmes putnu gaļu.Līdzīgas problēmas ievestajos putnkopības nozares produktos konstatētas arī 2019. gadā: salmonellas tika izdalītas no 22 Polijas izcelsmes putnu gaļas paraugiem (kopā noņemti 103 paraugi no Polijas izcelsmes putnu gaļas, neatbilstoši paraugi – 21%).Lai nepieļautu Latvijas patērētāju veselības apdraudējumu, būtu lietderīgi ar rīkojumu Nr. 316 piešķirto, bet vēl neizlietoto finansējumu novirzīt pastiprinātai Latvijā ievesto putnkopības nozares produktu kontrolei uz *Salmonella spp.* mikroorganismiem, attiecīgi grozot rīkojumā Nr. 316 noteikto finansējuma piešķiršanas mērķi.Finansējumu 62 169,49 EUR plānots izlietot:1) BIOR laboratoriskajiem izmeklējumiem:

|  |  |  |  |
| --- | --- | --- | --- |
| Izmeklējums | Paraugu skaits | Izmeklējumu skaits | Finansējums, EUR |
| \* salmonellas | 151 | 715 | 13 706,55 |
| \* listērijas | 15 paraugos, kas noņemti uz arī uz salmonellām | 75 | 1 512,00 |
| \* atliekvielas | 164 | 332 | 36 894,44 |
| Kopā | 315 | 1 122 | 52 112,99 |

2) PVD paraugu noņemšanas nodrošināšanai un transportēšanai – 10 056,50 EUR:a) piemaksas inspektoriem –27,30 EUR x 315 paraugu = 8 599,50 EUR;b) maisiņi, nodrošinājumi, etiķetes – 2,32 EUR x 315 paraugu = 730,80 EUR;c) dezinfekcijas šķīdums – 315 paraugu/50 (50 paraugiem 1 litrs šķīduma) x 4,93 EUR = 31,06 EUR;d) paraugu transportēšana –695,14 EUR (izmaksas atkarīgas no paraugu ņemšanas biežuma un uzņēmuma atrašanās vietas).Finansējums 11 173,91 EUR uzskatāms par indikatīvu atlikumu, kas veidojas, jo, saglabājot sākotnēji plānoto paraugu skaitu, tiek mainīti veicamie laboratoriskie izmeklējumi atbilstoši iepriekšējo izmeklējumu rezultātiem un konstatētajiem pārkāpumiem ievesto pārtikas apritē. Turpmāk plānotajiem izmeklējumiem kopumā būs mazākas izmaksas, tāpēc samazinās arī darbību veikšanai nepieciešamā finansējuma apmērs. Piešķirtie līdzekļi tika pārskaitīti BIOR, lai operatīvi īstenotu nepieciešamās darbības (piemēram, laikus iegādātos materiālus), un neizlietotais finansējums tiks pārskaitīts atpakaļ Zemkopības ministrijai.Ņemot vērā minēto, ir sagatavots Ministru kabineta rīkojuma projekts “Grozījums Ministru kabineta 2020. gada 12. jūnija rīkojumā Nr. 316 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmēji, kas Latvijā ieved putnkopības nozares produktus, Pārtikas un veterinārais dienests, Pārtikas drošības, dzīvnieku veselības un vides zinātniskais institūts “BIOR” un patērētāji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Pārtikas un veterinārais dienests, Pārtikas drošības, dzīvnieku veselības un vides zinātniskais institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

 Zemkopības ministrs K. Gerhards

Gurecka 26614495

Linda.Gurecka@zm.gov.lv